මැණික්ෆාම් සහන ගම්මානයේ සිටි තවත් පවුල් 380ක පුද්ගලයන් 1204 ක් අද (10) හා 13වැනි දින නැවත පදිංචි කරන බව නැවත පදිංචි කිරීමේ අමාත්‍යාංශය පවසයි.මෙසේ පදිංචි කරන්නන් මුලතිව් දිස්ත්‍රික්කයට අයත්වූවන් වන බවත්, ඔවුන්ගේ කැමැත්ත මත අදියර දෙකක් යටතේ සිය මුල් ගම්බිම්වල නැවත පදිංචි කරන බවත්, නැවත පදිංචි කිරීමේ ඇමැති ගුණරත්න වීරකෝන් මහතා පැවසීය.පවුල් 206කට අයත් පුද්ගලයන් 635 දෙනකු මුලතිව් දිස්ත්‍රික්කයට අයත් පුදුකුඩිඉරිප්පු ප්‍රාදේශීය ලේකම් කොට්ඨාසයේ පුදුකුඩිඉරිප්පු නැඟෙනහිර ප්‍රදේශයේ අද (10) නැවත පදිංචි කෙරේ.පවුල් 174කට අයත් පුද්ගලයන් 569 දෙනෙකු පුදුකුඩිඉරිප්පු ප්‍රාදේශීය ලේකම් කොට්ඨාසයේ මල්ලිකයිතිවු ප්‍රදේශයේ මේ මස 13 දින නැවත පදිංචි කෙරේ.මොවුන්ගේ මූලික අවශ්‍යතා සපුරාලීමට රුපියල් ලක්‍ෂ 23 ක් නැවත පදිංචි කිරීමේ අමාත්‍යාංශය වෙන්කර තිබේ.